
consiliis  mihi  tenera  aetate  ostendisti ,  quid  laudabile , 

PROOEMIUM. 

% 

|  i.  /~1UM  cynanche  tracheali  haud  pauca 
communia  sint  cum  aliis  quibusdam 
morbis ;  et,  quos  potissimum  adoritur,  ii,  prae 
tenera  aetate,  haud  raro  nesciant  fari,  quid  sibi 
sit  rei ;  haud  mirum  est,  nemini  medicorum, 
ante  Homium,  in  mentem  venisse,  eam  pro¬ 
priis  notis  definire,  et  proprio  designare  no» 
mine, 

A  ii.  Verum 

ii.  Verum  neutiquam  hinc  concludere  licet, 
veteribus  medicis  prorsus  ignotam  esse.  Inter 
enim  notas  anginae,  quam  generaliter  descrip¬ 
sit  Hippocrates,  haud  paucae  sunt,  quae,  ut 
medicis  hodie  innotuit,  angina  tracheali  pro¬ 
priae  sunt  *.  Nonnullas  quoque  ejus  notas, 
at,  ut  nobis  videtur,  cum  iis  asthmatis  per¬ 
mistas,  narravit  Caelius  Aurelianus  f. 

in.  Neque  vero  angina,  quam  persequimur, 
recentioribus  medicis,  qui,  ante  Homium,  vixe¬ 
runt,  latuisse  videtur.  Eam  Gregorius  Hor- 
stius,  qui,  prope  ducentos  abhinc  annos  flo¬ 
rebat,  obscure  perstrinxit.  Neque,  profecto, 
est  vero  absimile,  eundem  esse  morbum,  quem 
descripserit  Etmullerus,  sub  nomine  catar- 
rhi  suffocativi .  Quinetiam  Struvius,  Tul¬ 

lius,  et  adhuc  certius  Ghisius,  medicus  Ita¬ 
licus, 


*  Vid.  HirpocRAT.  Progfiostic.  Lib.  m.  itemque 
Coae.  Pranot.  cap.  xiv. 

f  Vidi  CiEL.  Aurelian.  Lib.  m.  cap.  L 

licus,  morbi  iisdem  notis  insigniti  memine¬ 
runt.  Sunt,  potro,  qui  censeant,  Boerha* 
vi um  anginam,  de  qua  dicamus,  Quingentesi¬ 
mo  et  secundo  aphorismis  describere  Ne¬ 
que,  enimvero,  desunt,  quibus  videatur,  dys¬ 
pnoeam  seu  orthopnoeam ,  quam  ferat  Sydenha- 
mus  paucis  nonnunquam  horis  suffocare  ae¬ 
gros,  esse  anginam  trachealem 

iv.  Verum,  etiamsi  concedendum  sit,  quos¬ 
dam  medicorum,  tam  vetustiores  quam  recen- 
flores,  aliquas  hujus  anginae  notas  permiste  et 
confuse  memorasse ;  tamen,  ut  inter  omnes  con¬ 
venit,  magna  ex  parte  incognita  erat,  donec 
Homius,  notis  ei  propriis  accuratissime  col- 
ledtis,  eam  a  caeteris  anginae  formis  separaverit, 
luculenterque  ostenderit,  quibus  proficisca¬ 
tur  causis,  et  quadratione  sanetur. 

CAR 


*  Vid.  Boerhav.  Aphorism.  De  cognoscenti,  ei 
cur  and.  Mori.  Aph.  802. 

f  Aud.  Gregor.  Pr«ele£t.  de  Medicin .  Pra&ic.  in 

A  CAJO.  EdJN . 

GAP.  I. 


De  Nomine  et  Definitione » 

v.  Ex  quo  tempore  medici  recentiores  de 
hoc  morbo  specialiter  scribere  coeperunt,  a- 
lius  ei  aliud  dixit  nomen,  suffocationem, 
nempe,  stribulam,  anginam  poltposam  seu 

MEMBRANACEAM,  CATARRHUM  SUFFOCATIVUM, 
ASTHMA  INFANTUM  SPASMO BICUM,  CTNANCHEN 

stribulam.  Praeter  ea,  sunt  et  alia,  de  qui¬ 
bus  silere  melius  putamus,  ne  nostra  quid  ha¬ 
beat  injucunditatis  oratio. 

vi.  Cullenus,  Sauvagesium  imitatus,  cy¬ 
nanchen  trachealem  nuncupat :  et  apte  de¬ 
finit  his  verbis ;  “  Cynanche  respiratione  dif- 

ficili ,  inspiratione  strepe?ite,  voce  rauca,  tussi 
clangas  d,  tumore  fere  nullo  in  faucibus  appa - 

44  rentCj 

u  rente ,  deglutitione  parum  difficili ,  et  febre 
u  synocha 

vii.  Haec  definitio,  quantulicunque  putent 
nonnulli  audlores,  nobis  tamen  videtur  signa 
propria  compledti,  quibus  cognoscamus  angi¬ 
nam  trachealem ,  et  a  c asteris  distinguamus. 
Verum  eam  tamen  nonnulli  emendare  conati 
sunt,  non  tam  adjedtis  signis  ei  propriis,  quam 
propositis  de  ejus  natura  opinionibus.  Sed^ 
cum  res  tantum  cuique  morborum  proprias  in 
eum  definiendo  requirantur,  hujusmodi  ad~ 
je&iones,  uti  definitionibus  alienas  sunt,  ita 
morbos  cognoscendi  studiosis  minus  utiles 
reddunt  j\ 

vm.  Sunt,  qui  duas  hujus  morbi  species 
esse  censeant,  quarum  una  inflammationem 

habeat, 


*  Vid.  Cullen.  Sy?iops .  Nosolog ,  Method .  tom.  XI. 

gen.  x.  sp.  iii. 


f  Vid.  Michael,  pag,  89, 

habeat,  spasmum  tantum  altera.  Haec,  uti 
descripsit  Millarius,  et  vidit  Homius 
Francisci  filius^,  subito  tam  invadit,  quam 
decedit.  Quinetiam,  uti,  quos  urget,  ii  non 
febriunt,  ita,  quos  sustulit,  in  patefada  eo¬ 
rum  animas  fistula  neque  inflammationis  ve¬ 
stigia  observantur,  neque  spuria  membrana. 
Curatur  stimulantibus  medicamentis,  et  te¬ 
pidario. 

ix.  Verum,  etiamsi  non  dubitemus,  hujus¬ 
modi  formam  anginae  nonnunquam  esse,  de 
altera  tamen  sola,  quippe  quae  non  inflamma¬ 
tionem  modo  habeat,  verum  multo  frequentior 
quoque  sit,  dicere  nobis  in  animo  est. 


GAP, 


*  Professor  Materia  Me  dic  ce  in  Ac  ad»  Edw • 

CAP.  II. 
De  Historia . 


x.  Angina,  quam  persequimur,  alio  alias 
modo  adoritur.  Interdum  subito,  et  ex  im¬ 
proviso,  invadit.  Alias  obrepit  paulatim,  et 
tarde  increscit. 

xi.  Illo  nonnunquam  modo  infantes  inter- 
diu  incursat,  quando  semetipsos  ludis  oblec¬ 
tant  ;  at  multo  saepius  no&u,  dum  quiescunt 
somni  amplexibus.  Teneris,  quos  inter  quie¬ 
tem  incessivit,  nascuntur  metus  *  quibus  per¬ 
territi  subito  expergiscuntur,  atque  parentum 
tam  subito  pavore  percellunt  peflora,  quam 
anxiis  implent  curis.  Acuto  gutturis  dolore 
perciti,  tussiunt,  anhelant,  et  videntur  prope 
esse,  ut  suffocatione  pereant. 


xn.  Multo 

xii.  Multo  autem  saepius  levis  distillatio* 
ilis  specie  accedit,  et  lente  increscit.  Parentes 
interea  nescii,  quam  periculosus  infantibus 
morbus  obrepserit,  iis  permittunt,  ut  sub  divo, 
sicut  sani  solebant,  se  ludis  obledent. 

xiii.  iEger,  qui  ea  aetate  est,  ut  possit 
quaerentibus  dicere,  quid  sit  rei,  primum  con¬ 
queritur  de  dolore  obtuso,  calore,  et  plenitu¬ 
dine,  in  superiore  animae  fistulae  parte  ;  quae 
mala,  quamvis  parum  obstent,  ne  alimentum 
devoretur,  compresso  tamen  collo  ingraves^ 
eunt. 

xiv.  His  malis  accedunt  vocis,  potiusve 
animae,  asperitas ;  tussicula,  tanquam  ab  ali- 

'  c 

quo  fauces  exasperante  ;  nonnunquam  par¬ 
cus  pituitae  ex  naribus  fluxus ;  aliaque  di- 
stillationis  signa.  Interea,  tonsillae  inspicien¬ 
ti  plerumque  integrae  apparent. 

xv.  Simul  languor  universi  corporis  est,  et 
lassitudo  ;  capitis  saepe  dolor,  nonnunquam 

gravitas 

gravitas ;  sitis  vehemens ;  arteriarum  pulsus 
validi,  pleni,  et  duri ;  facies  sanguine  suffusa, 
aliquando  turgida :  neque  multo  post,  super¬ 
veniunt  cetera  mala,  quibus  ardens  febris 
mortales  afficit, 

xvi.  Post  aliquanto  ingravescunt  sitis,  ca¬ 
lor  et  tussis.  His  accedunt  inquietudo  et  in¬ 
somnia.  fEger  simul  maxima  difficultate  ani¬ 
mam  ducit  et  reddit ;  et,  praesertim  cum  su¬ 
pinus  in  ledtum  cubet,  semisupinusve,  sibi 
videtur  in  eo  esse,  ut  suffocetur. 

xvii.  Sub  idem  tempus,  vox  admodum  ir¬ 
raucescit  ;  atque  anima,  extrinsecus  per  aspe¬ 
ram  arteriam  addudta,  stridet,  perinde  ac  si 
per  fistulam  metallicam  siccam  irrueret.  PIoc 
stridore,  quem,  ex  similitudine,  galli  cantui 
alii,  alii  canis  gannitui  comparant  medici,  et 
quem,  quamvis  verbis  descriptu  difficillimum, 
semel  auditum  omnes  facile  agnoscunt,  in- 
dudtus  Homius  est,  neque  sane  perperam, 
ut  morbum,  quem  insignit,  suffocationem 
stribulam  appellaret. 

B 


xvm.  In- 

xviii.  Interdum,  at  raro,  nausea  et  vomitu 
afficitur  stomachus.  Secernendis  solito  par¬ 
cius  secretis,  cutis  et  lingua  arescunt,  neque 
raro  haec  crusta  albida  contegitur :  urina 
rubra  subrubrave,  recens  perlucet,  friges¬ 
cens  sedimentum  deponit :  alvus  astri&a  est : 
si  quid  exspuitur,  mucosum  id  est,  nonnun- 
quam  membranaceum.  Tonsillae,  etiamsi  in¬ 
flammationem  raro  capiant,  nonnunquam  ta¬ 
men  impicantur  tanto  muco,  ut  inspicienti  tu- 
mefadae  appareant. 

xix.  Pedes  et  manus,  uti  ferunt  Homius- 
aliique  audtores,  intumescunt.  Quinetiam, 
si  Rushio  credatur,  cutis  bis  terve  cursu 
morbi  efflorescit  rubris  maculis,  totiesque  de¬ 
florescit  ;  quibus  erumpentibus  graviora  mala 
levantur^.  Hoc  vero,  siquando,  certe  raris¬ 
sime  accidit,  neque,  quantum  scio,  alio  ullo 
audtore  memoratur  f. 

xx.  Haec 

'*  Vid.  Rush.  Medie al  Inquiries ,  vol.  i.  pag.  144. 

f  Vid.  Yei^loul.  Inaug.  Dissertat.  De  Cynanche 
tracheali,  pag.  8. 

xx.  Haec  mala  saepe  cito  increscunt.  Ar¬ 
teriae  languide,  imbecilliter,  et  inaequaliter 
micant :  spiritus  maxima  difficultate  trahitur 
et  emittitur  :  nares  patescunt :  livescit  facies : 
et  nqnnunquam,  miserabile  dicflu,  infans  puer- 
ve  suffocatur,  antequam  cari  parentes  cogno¬ 
verint  in  periculo  versari,  putaverintve  opus 
esse,  ut  advocarent  medicum. 

xxi.  Nonnunquam  vero,  etiam  postquam 
morbus  eo  increvit  gravitatis,  ut  mortem  in¬ 
tentet,  naturae  beneficio  levatur.  Nisi  hic 
morbus,  paulo  post  initium,  discutiatur,  bre¬ 
vi  ex  inflammata  membrana  faucium,  animae 
fistulae,  spiramentorumque  quae  haec  in  pul¬ 
mones  diffundit,  sanguinis  gluten  effunditur ; 
et,  nisi  effusum  extussiat  aeger  post  paulo, 
tenuioribus  ejus  partibus  spiritu  ablatis,  con¬ 
crescit  in  membranam,  quae  truncum  et  in¬ 
terdum  etiam  ramos  cavae  arboris  repraesen¬ 
tat.  Ubi  tussis  hanc  arborem  frustulatim, 
aut  ex  toto,  emolitur,  mala,  quantacun¬ 
que 

que  antea  erant,  levantur,  inter  dumque 
morti  aeger  eripitur. 

xxii.  Quod  si,  ut  haud  raro,  multa  hujus 
membranae  pars  manet,  aeger,  quamvis  brevi 
malorum  intercapedine  fruatur,  a  futurorum 
tamen  malorum  periculo  neutiquam  vacuus 
est.  Namque,  nova  materia  reliHae  parti 
adhaerente,  cava  arbor  recrescit ;  et,  nisi 
aeger  eam  denuo  extussiat,  id  sane  quod,  prae 
superveniente  debilitate,  raro  potest,  animae 
iter  coangustat,  eidemque  demum  prorsus  of¬ 
ficit. 

xxiii.  Si  morbus  quintum  sextumve  diem 
excedit,  neque,  ante  hoc  .tempus,  spasmus 
laryngis  musculos  corripit,  haud  raro  humor 
subfuscus,  sero  subsimilis,  in  animae  meatum 
et  spiramenta  effunditur,  et  derepente  vitam 
exstinguit. 

xxiv.  Quanquam  hic  morbus,  ea  natura 
est,  ut  parentes  atque  medicos  oporteat  omnia 

opportune 

opportune  experiri,  quibus  ejus  gradus  sista¬ 
tur,  tamen  interdum  levior  est,  quam  ut  prae¬ 
sentanea  remedia  requirat.  Aliquando  enim, 
per  totum  tempus,  quod  cursu  implet,  nulla 
auxilia,  saltemve  tantum  mitissima,  postulat ; 
et  cum,  inflammatione  conquiescente,  incli¬ 
net  et  desinat,  quibusdam  nihil,  nisi  distilla- 
tio,  videtur*. 

xxv.  Nonnunquam,  postquam  vel  laryjigis 
musculi  sese  solito  pertinacius  contraxerunt, 
et  aeger  videtur  prope  esse  ut  suffocetur,  ra¬ 
ra  quadam  naturae  bonitate  musculi  se  relax¬ 
ant,  et  ereptus  orci  faucibus  aeger  revalescere, 
viresque  recolligere  videtur. 

xxvi.  Sed,  eheu  durum  !  spem  redeuntis 
valetudinis,  qua  cum  aegri  tum  parentum  anh 
mos  erexit  haec  intermissio,  morbi  post  paulo 
incrementum  frustratur.  Hoc  observato,  Rus- 

SELIUS, 


\ 


*  Vid.  Ferriar.  Med.  Hist ,  fcs*  ReJIecf.  vol.  iii. 

se L ius,  Mil larius,  aliique  medici,  indudli 
sunt  forsitan  praepropere,  ut  concluderent, 
cynanchen  trachealem ,  pariter  atque  febres 
quasdam,  remittere  intermittereve,  vicissim- 
que,  interposito  tempore,  recrudescere. 

xxvii.  Infantes  a  mammis  disjumfti,  atque 
pueri  qui  nondum  duodecimum  aetatis  annum 
transegerunt,  in  anginam  trachealem  procli¬ 
viores  sunt  *,  quam  puberes  et  adulti.  Quan- 
quam,  ante  delacdationem,  infantes  raro  adori¬ 
tur  hic  morbus,  quo  maturius  tarnen  lacie 
depelluntur,  eo  opportuniores  sunt,  quos  in¬ 
vadat. 

xxviii.  Veruntamen  ne  adulti  quidem  om¬ 
nes  a  morbo,  quem  persequimur,  immunes 
sunt.  Nam,  qui  ad  vigesimum  aetatis  annum, 

im  6 


*  Vid.  Francisc.  Hom.  Inquiry  into  the  Nature , 
Cause ,  a?id  Cure  of  Group . 

MlLLAR.  Observat io7is  on  the  Asthma,  and 
on  the  Hooping  Cough . 


DE  CYNANCHE  TRACHEALE  15 


imo  trigesimum  #  pervenerunt,  eos  nonnun- 
quam  adoritur,  modo  aut  eo  ipso  antea  saepius 
laborarint,  aut  angina  tonsillarum,  aut  angina 
maligna,  aut  di  stillatione.  Verum  enimvero 
vel  ea  aetate,  ut  observarunt  medici,  hujusce¬ 
modi  mortales  apti  sunt,  quos  magna  vi  in¬ 
cessat  aut  repetat,  dummodo  frigori  et  hu¬ 
mori  se  committant,  et  hinc  detrimentum  ac¬ 
cipiant. 

xxix.  Cynanche  trachealis  neque  pestilens 
est,  neque  hereditaria.  Sunt  autem,  qui  opi¬ 
nantur,  esse  hereditariam  ;  inducti,  ut  ita 
crederent,  quod,  ut  observarunt  medici,  non¬ 
nullis  ex  parentibus  natos  adoritur,  dum  par¬ 
cit  aliorum  proli,  cui,  cum  his,  non  solum 
coeli,  aetatis,  loci,  sed  interdum  etiam  aedium, 
communitas  est.  Verum,  nostra  opinione,  il¬ 
lorum  parentum  prolem  incessit,  horum  sal¬ 
vam 


*  And.  Gregor.  Pivelect.  De  Medicin,  Pra&ic.  ia 
Ac  ad*  Edin . 

vam  praeterit ;  quod,  praeter  communitatem 
eorum,  quae  memoravimus,  propria  utrique 
proli  sunt  vitae,  viHus,  vestitusque  ratio,  cae- 
teraque,  quibus  una,  prae  altera,  apta  fiat,  quam 
incurset. 

xxx.  Etsi  cynanche  trachealis  non,  sicut 
morbi  pestilentes,  ministeriis  in  vicem,  et  con¬ 
tagione  vulgatur;  tamen  nonnunquam  quo¬ 
dam  coeli  locorumque  habitu,  quadamque 
communi  infantilium  pueriliumque  corporum 
proprietate,  quasi  pestilentia,  grassatur  ;  non 
solum  in  oris  maritimis,  ut  haud  ita  pridem 
in  Hibernia  *,  verum  etiam,  ut  haud  raro  in 
Anglia,  in  mediterraneis  regionibus. 

xxxi.  Quanquam,  caeteris  paribus,  angina 
trachealis  saepius,  ut  putant  Hgmius  aliique 
scriptores,  infantes  et  pueros  corripit,  qui  lo~ 
ca  maritima  et  humilia  inhabitant,  quam 

eos. 


#  Vid.  Rutt.  History  of  the  Weather ,  pag,  no. 

eos,  qui  interiora  et  magis  edita  ;  tamen,  ut  a 
Disneio  Alexandro  accipimus,  ubique  ter¬ 
rarum  impuberes  nonnunquam  adoritur,  mo¬ 
do  coelum  sit  frigidum  et  humidum,  et,  prae 
tempestatis  varietatibus,  calor  et  frigus  cre¬ 
bro  vices  alternent. 

xxxii.  Angina,  quam  persequimur,  ut  ob¬ 
servarunt  Millarius  aliique  medici,  frequen¬ 
tius  vere  et  autumno  infantes  et  pueros  in¬ 
cursat,  quam  aliis  anni  temporibus  ;  at  tum 
maxime,  ubi  spirat  Eurus  aut  Aquilo.  V erum 
eos  tamen  nonnunquam  vel  nivosa  hieme  ado¬ 
ritur,  ubi  frigore  consistunt  amnes,  et  arva 
gelu  ob rigent.  In  Scotia,  uti  ferunt  auc¬ 
tores  ferme  nusquam,  nisi  prope  mare, 
infesta  est,  et  fere  nunquam,  nisi  hieme  et 
vere. 


C 


xxxiii.  In- 


Vid.  Hqm.  et  Millar. 

Crauford,  Disquisit.  Medie.  Inaug^  De 
Cynanche  Stridula ,  Ed.  ann.  m,dcc,lxxi. 

xxxm.  Infantes  et  pueri,  ex  pauperibus 
parentibus  orti,  saepius,  ut  aliqui  putant,  an¬ 
gina  tracheali  intercipiuntur  et  pereunt,  quam 
ex  opulentis ;  quia  cum  viHu  et  vestitu  ap¬ 
tiores  sunt,  quos  invadat,  tum  sua  aut  paren¬ 
tum  incuria  frequentius  committuntur  cau¬ 
sis,  quae  eam  excitent. 

xxxiv.  Floridi,  denique,  et  pleni,  quique, 
pro  aetate,  praecoces  sunt  et  vegeti,  ii,  prae 
caeteris,  angince  tracheali  opportuni  observan¬ 
tur.  Quinetiam,  ut  a  Burserio  accipimus, 
hic  nonnunquam  morbus,  id  sane  quod  mi¬ 
rum,  filios,  quibus  communes  parentes  sunt, 
omnes  afficit,  omnibus  salvis  filiabus. 


CAP.  II. 

CAP.  III. 

De  Incisis  Cadaveribus . 

xxxv.  Narratis  angince  trachealis  signis,  ut 
ea  nosmetipsi  observavimus,  aut  audtores  satis 
fidi,  hic  loci  haud  alienum  erit,  defundlos  pa¬ 
tefacere  :  tit  introspiciamus,  numqua  intus 
oculis  morbida  obveniant,  ex  quibus  cognos¬ 
camus,  unde  oriatur  ;  qua  natura  sit ;  quan¬ 
do  spem,  quando  metum  injiciat ;  et  qua,  de¬ 
nique,  ratione  optime  sanetur. 

A 

xxxvi.  In  hac  rei  nostrae  parte,  Homium  et 
Mxchaelem,  tanquam  duces,  sequemur,  eoque 
libentius,  quia  omnium  primi,  patefadlis  ca¬ 
daveribus,  recluserunt  sedem  morbi,  et  res,  ut 
etant,  et  observarunt  esse,  exposuerunt 

xxxvii.  In 


*  Vid.  Hom.  et  Michael. 

xxxvii.  In  defundis  corporibus  eorum, 
quos  superavit  angina  trachealis ,  eadem  ex¬ 
trinsecus  apparent,  quae  in  submersis.  Facies 
tumida  et  livida  est ;  oculi  turgidi,  et  promi¬ 
nentes  ;  et  colli  venae,  praeter  naturam,  san¬ 
guine  plenae 

xxxviii.  Aspera  arteria  patefacta  recludit 
membranam  tenuem,  densam,  tenacem,  tubu¬ 
latam,  modo  albidam  modo  sufflavam ;  quae 
plerumque  a  nativa  hujus  fistulae,  ex  facili,  se¬ 
parari  potest.  Haec  membrana,  prae  firmitate, 
aqua  adeo  non  dissolvitur,  ut,  licet  in  hac  ali¬ 
quot  dies  macerata,  nullam  omnino  mutatio¬ 
nem  subeat.  Quinetiam,  ut  compertus  est 
Gi-iisius,  durior  est,  quam  ut  acutissimo  fer- 
ro  facile  persecari  possit  f . 

xxxix.  Pertenuis  nonnunquam  haec  mem¬ 
brana  est ;  alias  adeo  crassa,  ut  animae  fistu¬ 
lam. 


*  Vid.  Michael.  pag.  15. 
f  Vid.  Michael.  pag.  19« 

lam,  fere  ex  toto,  obturet Crassissima  est, 
a  superiore  parte,  ubi  laryngi  appropinquat. 
Ab  inferiore  parte,  uti  tenacitas  minuitur,  ita 
crassities.  In  animas  spiramentis  in  pulmones 
quoquoversum  pertinentibus,  membrana  non- 
nunquam,  at  perraro,  apparet ;  sed,  pro  ea, 
humor  mollicellus,*  albidus,  et  puri  subsimilis, 
qui  nondum  in  membranam  concrevit. 

xl.  Adulterina  membrana,  quam  describi¬ 
mus,  vasorum  prorsus  expers  est ;  et,  quam¬ 
vis  plerumque  albida,  at  nonnunquam  tamen 
subfusca  seu  subnigra,  imo  etiam  interdum 
maculis  variata.  Inter  eam,  et  asperse  arteriae 
tunicam,  continetur  humor  subfuscus  ;  qui, 
ut  a  Bailleio  accipimus,  ex  pure  et  muco 
constat,  et,  illa  membrana  perforata,  statim 
effluit  f. 

xli.  In- 


*  Vid.  Hom. 

f  Vid.  Baillei.  Morbi d  Anatomy ,  pag.  92. 

xli.  Interdum  spuria  membrana  non  con¬ 
spicitur,  nisi  in  posteriore  et  membranacea 
animas  fistulae  parte,  ubi  glandulae  plurimas 
sunt,  quae  mucum  secernant,  et  morbus  inci¬ 
pere  videtur. 

xlix.  Nonnunquam,  aspera  arteria  pate- 
fada,  neque  spuria  membrana  deprehenditur, 
neque  nimius  mucus.  Imo,  si  Au s tino  cre¬ 
damus,  aliquando  nulla  inflammationis  ve¬ 
stigia  conspiciuntur.  Sed  nunquam  forsan 
haec  absunt,  nisi  in  defundis  eorum,  qui  spas¬ 
mo  musculorum  glottidis  ante  suffocati  sunt, 
quam  arteriae,  in  internam  animae  canalis  tu¬ 
nicam  dispersae,  sanguine,  supra  modum, 
tumuerunt,  et  inflammari  coeperunt. 

xLin.  Plerumque  vero,  tam  ubi  nulla 
membrana  invenitur  #,  quam  post  amotam  f , 

inflammationis 


*  Vid.  Crauford.  pag.  9. 

f  Vid.  Hom.  Cases  4.  7.  10.  u. 

Solomon.  Obs.  x. 

Mem .  Lond.  Medie .  Societ.  Vol.  iv.  Art.  xn. 

inflammationis  notas,  neque  eae  sane  ambi¬ 
guae,  inspicientium  oculis  obveniunt.  Inter¬ 
na  autem  asperae  arteriae,  animaeque  spira¬ 
mentorum  tunica,  nunquam,  quantum  sci¬ 
mus,  ulcerosa  conspicitur \  ex  quo  appa¬ 
ret,  hanc  inflammationem  nunquam  suppu¬ 
rare. 

xliv.  Aliquando  non  glandulae  modo,  ad 
linguae  basim  sitae,  turgidae  sunt,  verum  fau¬ 
cium  quoque  amygdalae 

xlv.  Pulmones  plerumque  sani  sunt.  At 
nonnunquam  tamen  rubri,  praeter  solitum, 
sunt,  turgidi,  maculisque  fusci,  aut  etiam 
nigri,  perinde  ac  si,  ante  mortem,  essent  gan¬ 
graena  affedli  f .  Nonne  haec  signa  haud  du¬ 
bie  indicant,  inflammationem,  ab  interna  ani¬ 
mae  spiramentorum  tunica,  in  pulmonum, 
dum  vita  manebat,  corpus  serpsisse  ? 

CAP. 


*  Vid.  Hoivf.  Case  5.  citat,  ex  Crauford. 
f  Vid.  Michael.  pag.  1  5.  et  19. 

GAP.  IV. 

( 

De  Causis „ 

xlvi.  Dictis  cum  malis,  quibus  vivos  cy¬ 
nanche  trachealis  afficit,  tum  morbidis,  quae 
in  defundtis  patefadlis  apparent ;  proximum 
est,  ut  investigemus,  quibus  ex  causis,  tam 
abditis  quam  evidentibus,  oriatur,  deinde,  pro 
facultate,  exponamus,  quas  sit  causa  ejus  con¬ 
tinens  seu  proxima.  Qui  enim  rationalem 
medicinam  profitentur,  eorum  sane  plurimum 
interest  morborum  causas  cognoscere :  quippe 
non  credunt  aegroti,  eos  scire,  quomodo  con¬ 
veniat  morbos  curare,  qui,  unde  hi  sint,  igno¬ 
rent. 

xlvii.  Abditae — causae  morbi,  quem  per¬ 
sequimur,  sunt,  proprietas  quaedam  corporis, 

-  '  infantibus 

infantibus  et  pueris,  at  non  omnibus  aeque, 
communis ;  atque  arteriarum,  quae  in  aspe¬ 
ram  arteriam  ej usque  ramos  distribuuntur, 
comparativa  debilitas. 

xl viii.  In  quo  consistat  haec  corporis  pro¬ 
prietas,  et  quemadmodum  infantes  et  pueros 
cynanche  tracheali  opportunos  faciat,  aggre¬ 
diemur  paucis  exponere.  Consistit  autem,  ut 
nobis  videtur,  in  majore  humorum  abundan¬ 
tia,  quam  quae  adultis  sit,  aetateve  florentibus. 
Tenera  enim  aetate,  ubi  sensus  acutus  est,  et 
irritabilitas  viget,  non  solum  in  vias  omnes, 
sed  etiam  in  summam  cutem,  cola  glandu¬ 
larum  lentum  humorem  copiosius  excernunt 
qui  ea  illinat,  et  patuli  arteriarum  surculi 
uberius  effundunt  tenuem  humorem  qui  ea 
humeciet,  ne  transeuntibus  tangentibusve  na¬ 
turis  nimis  stimulentur. 

xlix.  Cum  vero  talis  humorum,  tam  secre¬ 
torum  quam  exhalatorum,  ratio  sit,  ut,  quanto 
hic  parciores  justo  sunt,  tanto  alibi  sint  efFu- 

D 


siores ; 

si  ores  ;  fieri  non  potest,  quin,  quo  parciora 
sunt  cutis  halitus  et  unguen,  eo  uberiora  fue¬ 
rint  viarum  quarundam  halitus  et  mucus. 

l.  Quum  ita  sit,  exhalatione  cutis  suppres¬ 
sa  aut  minuta,  sanguis  in  vias  quasdam,  sae¬ 
pissime  autem  in  alvum,  et  animae  fistulam, 
derivatur.  Hae  itaque  partes,  ob  nimiam  va¬ 
sorum  plenitudinem,  aptae  fiunt,  quae  vel  in? 
flammatione  vel  profluvio  aliquo  corripiantur. 
Hinc  apparet,  quare  infantes  et  pueri,  prae 
adultis,  angina  tracheali  et  diarrhpeae  pateant. 

li.  Quin  debilitas  arteriarum,  quae  in  ani¬ 
mae  fistulam  et  spiramenta  sese  distribuunt, 
infantes  et  pueros  aptos  reddat,  quos  angina 
trachealis  adoriatur,  nemo  medicorum  quis¬ 
quam,  nunc  dierum,  dubitat.  Namque,  quae 
lias,  prae  caeteris,  partes  infirmant,  eadem,  ut 
observarunt  medici,  aetate  teneros  in  hunc 
morbum  proclives  faciunt 

tu.  Hujusmodi 


f  Vid.  Craufsrd. 


DE  CYNANCHE  TRACHEALI.  27 

lii.  Hujusmodi  causae  sunt  non  solum  mor¬ 
bi  quidam,  velut  asthma,  pertussis ,  catarrhus , 
hariola,  ruheola itemque  caeterae  anginae 
species ;  sed  etiam  vagitus  vehemens  et  lon¬ 
gus,  vociferatio,  conclamatio,  organorum  mu¬ 
sicorum  inflatio. 

liii.  Si,  dum  his  causis  debilitantur  arte¬ 
riae,  in  animae  fistulam  spiramentaque  dis¬ 
persae,  frigus  cum  humore  summam  cutem 
astringunt,  sanguis,  hinc  repulsus,  in  illas  ar¬ 
terias,  quippe  prae  caeteris  debiles,  et  aptas 
quae  distendantur,  festinantius  irruet,  quam 
tit  potuerint  urgere,  easdemque  plus  justo 
implebit. 

liv.  Evidentes • — angince  trachealis ,  pariter 
atque  aliarum  inflammationum,  causae  plerum¬ 
que  sunt  frigus  et  humor,  quibus  cutis  hali¬ 
tus  supprimitur.  Hinc  oriri,  verisimillimum 

putamus. 


*  Vid.  Hom.  pag.  35. 

putamus,  cum  quod  initio  fere  semper  di- 
stillationem  simulat ;  tum  quod  ibi  terra¬ 
rum  frequentissime  aetate  teneros  incessit, 
ubi  coelum  humidum  et  frigidum  est,  et  iis 
potissimum  anni  temporibus,  quando  tempes¬ 
tas  maxime  inconstans  et  mutabilis 

lv.  Cute  frigo/te  addudta,  et  suppresso  ejus 
halitu,  sanguis  a  superficie  corporis  in  arterias 
viarum,  praesertim  autem  in  eas  fistulae  ani¬ 
mae,  avertitur,  in  iisque  inflammationem  ex¬ 
citat. 

lvi.  Continens— anginae  trachealis  causa 
quid  sit,  inter  auftores  discrepat.  Nonnulli, 
Homium  secuti,  contendunt,  spuriam  mem¬ 
branam  esse,  quam  animae  fistulae  et  spira¬ 
mentis  obduflam  supra  memoraverimus. 

lvii.  Homianis,  de  hac  re,  accedere  non 
possumus ;  quod  interdum  in  patefadla  animae 

fistula 


*  Vid.  Hom.  pag.  34. 
Crauford. 

fistula  spiramentisque  eorum,  qui  hoc  morbo 
perierunt,  nulla  hujusmodi  membrana  con¬ 
spicitur  ;  quod  nonnunquam,  etiamsi  tussis 
membranam  emoliatur,  nihilo  tamen  magis 
sanatur  morbus  ;  et  quod  aliquando,  nulla 
membrana  extussita,  morbus  tamen  declinat 
et  desinit. 

lviii.  Sunt  alii  medici,  Simpsonius,  nem¬ 
pe,  Millarius,  et  Rushius,  qui  esse  spas¬ 
mum  musculorum  laryngis  censeant. 

lix.  Sed  et  huic  sententias  sunt  quas  ob¬ 
jiciamus.  Medicamenta  enim,  ex  iis  quas 
spasmum  solvunt,  parum,  ut  edocuit  expe¬ 
rientia,  per  se  ad  anginam  trachealem  sanan¬ 
dam  pollent.  Quinetiam,  spastici  morbi  iden¬ 
tidem  remittunt  aut  intermittunt ;  sed,  quan¬ 
tum  observarunt  Homius,  Cullenus,  et  Gre- 
gorius,  aliique  graves  audlores,  non,  nisi  ra¬ 
rissime,  angina  trachealis .  Denique,  hic 
morbus,  ubi  remittit  intermittitve,  constans 


est 


3o  DE  CYNANCHE  TRACHEALE 


est  neque  spatio,  quod  implent  accessiones* 
neque  circuitu,  quo  redeunt. 

i 

lx.  Alii,  denique,  Culleno  duce,  putant, 
causam  angina  trachealis  continentem,  esse 
inflammationem  mucosae  membranae,  quae  as¬ 
peram  arteriam,  pulmonumque  spiramenta* 
investiat. 

lxi.  Ut  Cullenianis,  hac  de  re,  assenti- 
remur,  indufti  sumus ;  non  solum  quod  hic 
morbus  iisdem  causis  remotis  proficiscitur, 
quibus  alii  morbi  inflammationem  habentes ; 
et  initio  fere  semper  distillationem  refert ; 
et  febrem  plerumque  habet :  sed  etiam  quod 
in  aspera  arteria,  ubi  in  eam  serpserit  angina 
maligna,  membrana  deprehenditur  ei  persi¬ 
milis,  quas  in  aspera  arteria,  quam  affecerit 
angina  trachealis ;  atque,  fistula  animae  post 
mortem  patefaHa,  et  spuria  membrana  amota, 
in  subjacente  mucosa  membrana  notae,  quales 
inflammationem  insigniunt,  oculis  obveniunt. 

lxii.  His 


\ 

lxii.  His  cognitis,  aequum  est  concludere, 
anginam  trachealem  consistere  in  mucosae  as¬ 
perae  arteriae  membranae  inflammatione  ;  quae 
faciat,  ut  ex  hac  membrana  humor,  qualis  ex 
inflammatis  visceribus,  exsudet,  et  partim  in 
tenacem  membranam  concrescat,  partim  in 
humorem  puri  subsimilem  convertatur. 


GAP.  V. 

GAP.  V. 

De  Diagnosi, 

lxiix.  Expositis  angina,  trachealis  causis, 
cum  abditis  et  evidentibus,  tum  proxima  seu 
continente,  sequitur,  ut  dignoscamus  ab  iis 
morbis,  quibus  aliqua  cum  ea  sit  similitudo. 

lxiv.  Signis,  quibus  definitur  angina  tra¬ 
chealis,  in  memoria  retentis,  respiritu  *  nempe 
strepente,  vocis  raucitate,  tussis  clangore,  ra¬ 
ro  accidit,  ut,  inter  eam  et  alios  morbos  tan¬ 
ta  sit  similitudo,  quanta  medicum  falsum  ha¬ 
beat. 

lxv.  Non- 


*  Vid.  Ciceron.  De  Nat .  Beor.  edit.  Davis. 
lib.  ii.  cap.  55.  ubi  hasc  vox  significat  adtionem, 
qua  anima  extrinsecus  in  pulmones  adducitur. 

lxv.  Nonnunquam  autem  haec  signa  vel 
non  omnia  adsunt,  vel  obscuriora,  quam 
quae  hunc  morbum  certo  indicent.  Ali¬ 
quando,  ut  semel  observavit  Tulpius,  fere 
nulla  est  spirandi  difficultas Quinetiam, 
ut  a  Homio  accipimus,  eadem  interdum  ma¬ 
la,  quibus  mortales  afficit  angina  trachealis , 
oriuntur  extraneis  in  aspera  arteria  inhaeren¬ 
tibus  f .  Denique,  alia  alias  vitae  et  viCtus  ra¬ 
tio,  vestitus,  tempestas,  imo  ipsae  oblectatio¬ 
nes,  aliquatenus  varient  morbi  faciem,  et  me¬ 
dicum  in  errorem  inducat. 

lxvi.  Morbi,  qui  notis  paucioribus  pluri- 
busve  anginam  trachealem  referunt,  sunt  an¬ 
gina  tonsillaris ,  angina  maligna ,  catarrhus ,  pe- 
ripneumonia ,  asthma ,  pertussis.  Quibus  ita¬ 
que  notis  angina  trachealis  ab  his  morbis 

E  internoscatur, 


*  Vid.  Michael.  pag.  108. 


f  Vid.  Hom.  pag.  49. 

Internoscatur,  quam  brevissime  explicabi¬ 
mus. 

lxvii.  Ctnanche  tonsillaris ,  vix  unquam 
cynanche  trachealis ,  devorandi  difficultatem 
movet,  et  tonsillarum  ruborem  et  inflamma¬ 
tionem. 

lxvii  i.  Ctnanche  maligna  ubi  urget,  fau¬ 
ces  intumescunt  et  dolent,  et  aegro  proinde 
videntur,  quasi  eas,  supra  modum,  sanguis 
impleret.  Quinetiam,  tenacem  ex  iis  pitui¬ 
tam  aeger  subinde  exscreat,  et  interdum  vel 
stridulam  edit  vocem.  Veruntamen,  quo  in¬ 
terea  morbo  implicetur,  medico  ostendunt 
faucium  crustae  cinereae,  ulcera  livida  aut  ni¬ 
gricantia,  cutis  maculis  rubra,  halitus  foeti¬ 
dus,  et  enervatae  ab  initio  vires.  Adhuc  cer¬ 
tius  anginam  malignam  indicant  haec  mala, 
quando  ministeriis  in  vicem,  et  contaHu,  et 
ipsa  curatione  vulgantur. 


\ 

lxix.  Catarrhus  incipientem  anginam  tra¬ 
chealem  multis  refert.  Maximi  igitur  mo¬ 
menti  est  hos  opportune  morbos  internoscere  * 
cum  praesertim  ille  plerumque  adeo  levis  sit, 
ut  non  postulet  medicinam  ;  dum  hic,  utcun¬ 
que  initio  levis  sit,  periculosissimus  tamen  est, 
et,  nisi  segro  opem  opportunissime  ferat  me¬ 
dicus,  fere  semper  lethalis. 

lxx.  Verum,  quamvis  principio  difficilli¬ 
mum  sit  discernere,  catarrho  an  angina  tra¬ 
cheali  aeger  tentetur,  tamen,  haud  ita  multo 
post,  ex  observatis  signis  certo  apparebit, 
uter  morborum  urgeat.  Uti  enim  catarrhus 
aliquando,  quasi  pestilentia,  grassatur,  angina 
trachealis  non  item ;  ita  angina  trachealis , 
non  autem  catarrhus ,  insignitur  respiritu  stre¬ 
pente,  clangente  tussi,  voce  aspera  et  stridula* 
itemque  facie  tumida,  haud  raro  pallida,  li¬ 
vida  vel  plumbea,  et  magna  spirandi  difficul¬ 
tate. 

i 

lxxi.  Peripneumonijz  communia  sunt, 
cimi  angina  tracheali ,  facies  tumida,  tussis, 

et 

et  spirandi  difficultas.  In  illo  vero  morbo 
nec  respiritus  strepens  est,  nec  clangens  tus¬ 
sis,  nec  vox  stridula ;  quas  huic  propria  sunt. 

lxxii.  Asthma  et  angina  trachealis  non 
adeo  similes  sunt  morbi,  quin  facile  distingui 
possint.  Asthma  enim  potissimum  medios  et 
proveHos  aetate  adoritur ;  contra,  impuberes 
praesertim,  angina  trachealis .  Quinetiam, 
asthma  morbus  intermittens  est ;  et,  inter 
accessiones,  quae,  per  reliquam  plerumque 
vitam,  temporibus  saepe  longis  quamvis  in¬ 
aequalibus  revertuntur,  interjectas  habet  in¬ 
tegritates  :  angina ,  contra,  trachealis  est  fere 
sernper  morbus  continens ;  et  brevi  tempore 
aut  ipse  finitur,  aut  aegrum  tollit.  Porro, 
dum  ille  morbus  urget,  aeger  vel  non  omnino, 
vel  non  nisi  magno  molimine,  tussire  potest ; 
contra,  dum  hic,  tussit  creberrime.  Illo, 
denique,  morbo  confliftans,  inter  spiritum  du¬ 
cendum  et  reddendum,  sibilum  strepentem 
edit ;  hoc  colluctans,  in  respiritu  strepit  tan¬ 
tum. 


ixxul  Per- 


DE  CYNANCHE  TRACEALHL  3 7 


lxxiii  Pertussis  et  angina  trachealis ,  e- 
tiamsi  multa  communia  habeant,  pluribus  ta¬ 
men  inter  se  differunt.  Namque  ille  morbus, 
contra  atque  hic,  pestilens,  est,  longus,  neque 
eundem  mortalem  plus  semel  afficit.  Quin- 
etiam,  pertussis  intermittit ;  et,  inter  acces¬ 
siones,  quee  spatiis  licet  inaequalibus  redeunt, 
intercedunt  integritates :  angina ,  contra,  tra¬ 
chealis  eodem  plerumque  tenore  continuat, 
vix  remissionibus  nedum  integritatibus  inter¬ 
positis.  In  illo,  porro,  morbo,  in  hoc  non 
item,  tussis  convalsiva  et  strangulans  est,  vi- 
cissimque  respiritus  sonorus  et  iteratus. 


CAP.  V. 

GAP,  V* 

De  Signorum  quorundam  ratione , 

lxxiv.  Dictis  notis,  quibus  medici  di¬ 
gnoscant  anginam,  quam  persequimur,  ab  aliis 
morbis,  quibus  intercedat  cum  ea  similitudo ; 
liic  loci  haud  alienum  erit,  paucis  exponere, 
unde,  et  quo  modo,  praecipua  mala  nascantur. 

lxxv.  Spirandi  difficultas  oritur  ex  ani¬ 
mae  itineris  angustia ;  quam  ipsam  efficiunt, 
partim  spasmus  musculorum  laryngis ,  partim 
spuria  membrana  supra  descripta,  et  humor 
inter  hanc  et  propriam  animae  fistulae  spira¬ 
mentorumque  tunicam  interclusus. 

lxxvj.  Has  ob  causas,  singulis  vicibus  ne¬ 
que  pulmones  possunt  tantam  haurire  ani- 


manij 

mam,  quantam  requirit  vita;  neque,  propter 
alienas  naturas  interpositas,  potest  sanguis  ex 
hausta  salutarem,  pro  rata  parte,  mutatio¬ 
nem  subire.  Sanguine  igitur,  non  ex  impuro 
et  purpureo  in  vitalem  et  coccineum  conver¬ 
so,  ingratissimus  oritur  sensus,  quem  anxie¬ 
tatem  medici  nominant ;  ad  quem  levandum 
aeger  tentat,  quam  maxime  potest,  animam 
crebrius  ducendo  rependere  parcitatem,  qua 
ducitur  singulis  temporibus. 

lxxvii.  Hujusmodi  autem  conaminibus  dies 
nodtesque  fatigando,  aeger  vires  infirmat ;  mo¬ 
limina  remittit ;  et,  nisi  peritus  ei  medicus 
subveniat  aut  salutifer  Deus,  demum,  cum 
malis  diutius  colludando  impar  factus,  cessat 
spirare,  et  suffocatur. 

lxxviii.  Respiritus  strepens  est,  ob  an¬ 
gustiam  et  siccitatem  animae  fistulae ;  et  ve¬ 
locitatem,  qua,  singulis  vicibus,  aer,  per  hanc, 
in  spiramenta  irruit. 


lxxix.  Rauca 

lxxix.  Rauca  vox  et  stribula  est  ex  spi¬ 
ritu,  per  angustatam  siccamque  asperam  ar¬ 
teriam  et  glottidem ,  inter  loquendum,  celeri¬ 
ter  emisso.  Nam,  uti  quo  tibiis  musicis  an¬ 
gustiora  foramina  sunt  et  sicciora,  et  quo  ce¬ 
lerius  per  haec  spiritus  inflatur,  eb  earum  vox 
plus  strepit  et  stridet ;  ita,  ex  assimilibus 
causis,  vox  hominum 

lxxx.  T ussis  clangor  oritur  ex  iisdem  cau¬ 
sis,  quibus  vox  rauca  et  stridula  est. 

lxxxi.  Facies  tumiba  est,  quia  animae  spi¬ 
ramentis,  adulterina  membrana  et  humore 
oppletis  et  distentis,  sanguis  neque  ex  dextro 
cordis  ventriculo,  per  pulmones,  in  sinistrum 
expedite  perlabi  potest,  neque  ex  facie,  per 
superiorem  venam  cavam,  in  dextram  cordis 
auriculam. 

lxxxxi.  Facies 


*  Vid.  RocKCLiFF.  Disputat.  Medie.  Inaug.  De  Cy¬ 
nanche  Fracheah,  §  lxi.  Glasg.  anu.  1799* 

lxxxii.  Facies  livida  aut  plumbea  est, 
quod,  ob  causas  supra  didas,  sanguis  non, 
dum  pulmones  perlabitur,  in  coccineum  con¬ 
vertitur,  et  insincerum  ejus  colorem  perluci¬ 
da  faciei  cutis  manifestat. 

lxxxii  i.  Facies  nonnunquam  pallida  est, 
vel  quia,  ut  in  quibusdam,  cutis  mirius  per¬ 
spicua  est ;  vel  quia,  ut  multo  saepius,  viribus 
emorientibus,  et  aegro  ne  suffocetur  eredo, 
sanguis  ex  sinistro  corde,  per  magnam  arte¬ 
riam,  in  caput  languide  distribuitur. 

lxxxiv.  Pedum  et  manuum  a$ua  intercus 
est,  quod  sanguis,  causis  supra  didis' impedi¬ 
tus,  ne  facile  a  dextro  cordis  ventriculo,  per 
pulmones,  permanet  in  sinistrum,  non  potest 
confluere,  per  innumeros  venae  cavae  rivulos 
brachiaque  duo,  in  dextram  cordis  auriculam. 
Arteriae  igitur,  in  extremitates  membrorum 
dispersae,  sanguine  usque  eo  turgescunt,  ut  ex 
patulis  surculis  aquosas  hujus  partes  in  caver¬ 
nosam  membranam  cuti  subjacentem  effun¬ 
dant. 


F 

GAP.  VII. 
De  Prognosi . 


lxxxv.  Expositis  praecipuis  anginae  tra~ 
chealis  notis,  res  videtur  postulare,  ut,  hic  lo¬ 
ci,  ante  proprias  notas  explicemus,  quae  me¬ 
dicum  et  parentes  erigant  in  spem,  vel  de  spe 
dejiciant,  quam  ad  curationem  transimus* 
Multae  res,  ut  bene  observat  Homius,  con¬ 
currunt,  quae  hunc  morbum  periculosum 
reddant.  Nonnunquam  enim,  distillationis 
specie,  infantibus  et  pueris  adeo  lente  et  in¬ 
sidiose  obrepit,  ut  nullum  parentibus  metum 
inferat ;  et,  medico  nondum  arcessito,  neg- 
ledtus  inobservatusve  increscit,  donec  maxi¬ 
mum  jam  immineat  periculum.  Aliquando, 
contra,  subito,  et  ex  improviso,  adoritur; 


et 

et  adeo  cito  ingravescit,  ut  non  detur  tem¬ 
pus,  quo  adhibeatur  medicus,  vel  adveniat 
prositque  adhibitus.  Haud  raro  incessit  te¬ 
nerrimos  infantes  ;  qui  rogati  nesciunt  com¬ 
miserantibus  parentibus  medico  ve  dicere,  quid 
doleat,  quibusque  malis  urgeantur. 

p 

lxxxvi.  Quo  sciat  in  futurum  praesagiri 
medicus,  debet,  primum  ut  arcessitus  adve¬ 
nerit,  non  solum  percunftari,  quamdiu  morbus 
jam  continuaverit ;  et  reputare,  quid  sit  anni 
tempus,  quae  tempestas :  sed  etiam  animad¬ 
vertere,  quanta  vis  inflammationis,  febris,  spi- 
randique  difficultatis  urgeat ;  quae  aegro  cor¬ 
poris  constitutio  et  habitus  sint ;  et  quae  su¬ 
persint  vires.  His  enim  neglectis  et  incog¬ 
nitis,  non  potest  praescire,  expeftandusne  sit 
bonus  morbi  exitus,  an  malus  timendus. 

lxxxvii.  Si,  post  tres  vel  quatuor  dies, 
magna  spirandi  difficultas  est ;  tussis  sicca, 
frequens,  et  clangens ;  arteriarum  iftus  ce¬ 
leres  et  debiles  \  facies  sanguine  suffusa  et 

rubra  \ 

rubra ;  malum  est.  Mali  etiam  morbi  testi¬ 
monium  est  vehementer  et  crebro  spirare  ; 
anxietate  premi ;  nudare  brachia  et  crura, 
et  inaequaliter  dispergere. 

lxxxviii.  Mors  denunciatur,  ubi,  post  ter¬ 
tium  quartumve  diem,  tussis,  etiamnum  clan¬ 
gens,  nec  membranacei  nec  mucosi  quid  emo¬ 
litur;  ubi,  post  extussitas  membranulas  cae- 
terasque  alienas  naturas,  sputum  cessat,  et 
aeger  majore  spirandi  difficultate  premitur. 
Neque  is  servari  potest,  cujus  vires  fatiscunt 
et  emoriuntur  ;  cujus  facies  pallet,  livet, 
plumbeumve  ducit  colorem ;  cujus  manus  et 

pedes  aqua  inter  cutem  intumescunt.  Haec, 

* 

enimvejro,  indicia  animae  spiramenta  adulte¬ 
rina  membrana  et  humore  fere  oppleri,  et 
mortem  subesse,  testantur, 

lxxxix.  Contra,  consolari  licet  aegrum  spe 
salutis,  si,  post  biduum  triduumve,  remittit 
febris,  quae  a  morbi  accessu  levis  fuit ;  si  spi¬ 
randi  difficultas  non  ita  magna  est ;  si  arte¬ 


riarum 

riarum  pulsus,  quamvis  frequentes,  validi  ta¬ 
men  atque  firmi  sunt ;  si  vox,  nisi  dum  vagit 
aut  tussit  asger,  haud  multum  ab  ea  sani  in¬ 
fantis  aut  pueri  ejusdem  astatis  differt. 

*  1 

xc.  Is  a  periculo  plerumque  tutus  est,  qui 
tussi  firma  frustula  membranacea,  et  humo¬ 
rem  ex  pure  et  muco  compositum,  ex  facili, 
emolitur.  Neque,  ut  perhibet  Gregorius, 
terreri  debent  parentes,  quamvis,  post  ex¬ 
tussitas  ex  animas  fistula  spiramentisque  alie¬ 
nas  naturas,  convalescens  voce  rauca  et  stri¬ 
dula  aliquandiu  loquatur 


CAP,  VIIL 


*  Aud.  Gregor.  Prseled.  De  Mediem a  Pra&ic • 
in  Acal,  Edin . 


46  DE  CYNANCHE  TRACHEALE 


GAP.  VIIL 
De  Curatione . 


xci.  Absolutis  caeteris  rei  propositas  par¬ 
tibus,  nunc  transeundum  est  ad  eam  partem, 
quce  curationem  exponit.  Quo  hic  morbus 
ad  sanitatem  perveniat,  mature  consulto  et 
fafto  opus  est.  Quippe,  uti  nullus  morbus 
est,  qui  tempestiva  medicina  saepius  curatur* 
ita  nullus,  qui  serotinam  saepius  vincit. 

xcii.  Medicus  opportune  advocatus  debet 
quamprimum  inflammationem  animae  canalis 
et  spiramentorum  digerere,  ne  spuria  mem¬ 
brana  formetur ;  aut  membranae,  si  mora  in¬ 
terposita  aut  morbi  gravitate  jam  formata  sit, 
sputum  movere ;  dein  revalescentis  vires  con¬ 
firmare. 

firmare.  Quibus  hasc  exsequi  possit  medi¬ 
cus,  nunc  quam  paucissimis  exponere  nobis  in 
animo  est. 

xciii.  Primo  consilio ,  opus  est,  ut  asgro 
subveniat  medicus  sanguinis  missione,  vomi¬ 
tione,  alvi  purgatione,  itemque  interdum  ex¬ 
ulceratoriis  et  rubefacientibus.  De  his  ita¬ 
que  ordine  pauca  dicenda  sunt, 

xciv.  Missio  sanguinis ,  quippe  cum  ad  in¬ 
flammationem  discutiendam  plurimum  pol¬ 
leat,  sine  mora,  adhibenda  est.  Simul  igitur 
atque  constat,  infantem  aut  puerum  angina 
tracheali  corripi,  sanguis  debet  detrahi  aut  ex 
incisa  brachii  vena,  aut  ex  alterutra  externa¬ 
rum  juguli  venarum.  Ex  brachii  autem  ve¬ 
na  sanguinem  elicere  melius  est ;  nisi,  ut 
haud  raro  in  teneris  infantibus,  exiguior  sit, 
qu&m  in  qua  fiat  plaga  satis  ampla,  qua  san¬ 
guis,  id  sane  quod  multum  optandum  est, 
pleno  rivo  effluat.  Ex  alterutra  parte,  prout 
res  exigant,  tantum  sanguinis  detrahendum 

est, 

est,  quantum  vis  morbi  requirat,  et  aegri  vi¬ 
res  pati  posse  videantur.  Dummodo  prima 
detraHio  non  satis  valeat  ad  inflammationem 
digerendam,  altera,  si  vires  sinant,  interdum 
etiam  tertia,  adhibenda  est. 

xcv.  Ubi  tenera  aetas  aegri  non  permittit, 
ut  ex  vena  ferro  incisa  sanguis  detrahatur, 
aut  morbi  levitas  non  requirit,  debet  ministris 
hirudinibus  elici  ex  faucibus  externis.  Uti 
autem  ex  sanguine  sic  misso  minus  tenerrima 
astate  periculum  est,  ita  firmiore  aliquanto 
levius  praesidium. 

xcvi.  Vomitio ,  quippe  quae  faciat,  ut  in 
corpus  aequaliter  totum  distribuatur  sanguis, 
multum  ad  inflammationem  partium  inter¬ 
narum  digerendam  conducit.  Hunc  in  finem, 
medicamentorum  optima,  quibus  vomitus 
moveatur,  sunt  praeparata  quaedam  ex  stibio. 
Haec,  quae  singulatim  recensere  non  opus  est, 
tanta  primum  assumenda  sunt  copia,  quanta  vo¬ 
mitum  cieat 4  dein  tantulis  portionibus,  quan- 

'  tui  as, 

4ulae,  subinde  repetitae,  nauseam  aliquandiu 
perpetuent,  et  cutis  halitum.  His  medica¬ 
mentis  eo  consilio  datis,  ut  cutis  halitum  mo¬ 
veant,  haud  insolitum  est  paucas  guttulas 
tindlurcc  opii,  aut  pauxillum  medicamenti 
quod  scillas  habeat,  adjicere. 

xcvii.  Purgatio ,  cum  vacuefaciat  alvum 
acribus  et  irritantibus  naturis,  et  vasorum 
plenitudinem  minuat,  et  sanguinem  a  superio¬ 
ribus  corporis  partibus,  inferiores  versus,  de¬ 
rivet,  persaepe  efficax  remedium  est,  quo  dis¬ 
cutiatur  inflammatio.  » 

v  fj  ■ 

xcvii  i.  Hoc  consilio,  si  magna  vis  inflam¬ 
mationis  urgeat,  et  vires  sinant,  validiora  ca- 
thartica  assumenda  sunt,  quae  alvum  acriter 
moveant.  Horum,  ut  putant  Rushius,  Alex¬ 
ander,  aliique,  longe  optimum  est  murias 
bydrargyri  dulcis.  Ille  quidem  medicus  con¬ 
tendit,  cinchond  non  certius  curari  febrem  in¬ 
termittentem,  quam  hoc  muriate  anginam  tra - 
chealem.  Quin  efficacissimum  medicamentum 

G  sit, 


5o  DE  CYNANCHE  TRACHEALE 

sit,  non  dubitamus.  Dum  enim  alvum  mo¬ 
vet,  pars  ejus  absorpta  cutis  halitum  elicit ; 
et  sic,  uno  plus  modo  conducit  ad  digerendam 
inflammationem. 

xcix.  Quod  si  levior  inflammatio  est,  quam 
quae  vehementiora  cathartica  desideret,  aut 
hujusmodi  assumi  vires  non  patiuntur;  satius 
erit  alvum  laxare  lenioribus  medicamentis, 
aut  lotionibus  subter  immissis  ducere. 

m 

c.  Exulceratio ,  porro,  remediis  annumeran¬ 
da  est,  quae,  uti  comprobavit  experientia,  ad 
inflammationem  dissipandam  multum  valent. 
Cum  ita  sit,  post  sanguinem  semel  iterum  ve 
missum  et  vomitum,  aut  fauces,  aut  peHus, 
aut  cervix  idoneo  emplastro  induHo  exulce¬ 
rari  debet.  Interdum,  etiam  ante  sanguinis 
detractionem,  exulcerare  licet,  modo  inflam¬ 
matio  levior  sit,  quam  quae  id  remedium  re- 
quiret. 

ci.  Ne 

*  Vid.  Gregor.  Conspei 57.  Medicin .  'Eheoret . 
vol.  ii.  pag,  483  ,, 

ci.  Ne  acre  quid  ex  emplastro  insorbeatur, 
et  urinae  difficultatem  moveat,  oportet  aut  sin¬ 
donem  inter  emplastrum  et  cuticulam  inter¬ 
ponere,  aut  emplastro  camphoram  addere,  aut 
praecipere*  ut,  quamdiu  summae  cuti  incum¬ 
bit,  aeger  mitissimis  identidem  potulentis  si¬ 
tim  expleat.  Si,  his  negledis,  superveniat 
urinae  difficultas  vel  impotentia,  parti  exul¬ 
ceratae  inducendum  simplex  emplastrum  est, 
aut  ejusmodi,  quod  continet  insuper  c ampho¬ 
ram  et  opium.  Siquando  fallant  haec  auxilia, 
desideratam  opem  raro  non  feret  lotio,  quae 
tamphoraTn  et  opium  habet,  in  alvum,  ex  infe¬ 
riore  parte,  immissa. 

cii.  Rubefacientia ,  quoties  morbus  levior 
est,  quam  ut  exulcerationem  desideret,  parti¬ 
bus  supra  (c.)  didis  affricare,  uti  tutum  erit 
remedium,  ita  forsitan  utile. 

cui.  Abstinentia  non  solum  ipsa,  per  se, 
remedium  contra  inflammationem  est,  sed 
etiam  necessaria,  ut  caetera  remedia  et  medi¬ 
camenta, 

camenta,  quas  exposuimus,  ad  spem  respon¬ 
deant.  Cum  ita  sit,  aeger,  dum  cavet  calorem, 
et  silentium  agit,  debet  abstinere  a  carnibus, 
meracioribus  potulentis,  et,  ne  multa,  caeteris, 
si  qua,  stimulantibus,  quibus  incitentur  cor 
et  arteriae,  et  nimium  in  animae  fistulam  spi¬ 
ramentaque  sanguinem  urgeant. 

civ.  Secundum  consilium.  Si,  medicamen¬ 
tis  et  remediis,  quae  explicavimus,  neglectis, 
ad  spemve  non  respondentibus,  spuria  mem¬ 
brana  formata  est ;  opus  erit,  ut,  sine  mora, 
aeger  ea  assumat  et  faciat,  quibus  haec  extus¬ 
siatur.  Quae  igitur  haec  sint,  paucis  expone¬ 
mus. 

cv.  Sed  hic  loci  quaeratur,  quae  signa  indi¬ 
cent,  formatam  esse  membranam.  Fortasse, 
respondemus,  facies  ex  rubra  livescens,  et  urina 
sedimentum  deponens  :  dum  interea  spirandi 
difficultas  adeo  non  remittit,  ut  potius  incres¬ 
cat  ;  vel  paululum  et  paulisper  minuitur,  si¬ 
quando,  iis  corporis  posituris,  quae  sano  ad 


animam 

animam  reciprocandam  maxime  incommodae 
videntur.  His  in  transcursu  didis,  nunc  ad 
rem  redimus. 

cvi.  Vomitio  nonnunquam  consequitur,  ut 
tussis  membranam  spuriam,  aliasque  adulte¬ 
rinas  naturas,  ex  animae  meatu  et  spiramen¬ 
tis  emoliatur.  Optima  medicamenta,  quibus, 
hunc  in  finem,  vomitus  excitetur,  sunt  ipeca - 
cuana,  et  tartris  potassa  stibiatus ,  plenis  do- 
sibus.  Tantulis  haec  medicamenta  scillasve 
assumere  portionibus,  quantulae  nauseam  tan¬ 
tum  moveant,  haudquaquam  aeque  prodest. 

v  / 

cvii.  Vapores  aqua  calida ,  in  pulmones 
hausti,  aptam  nonnunquam  membranam  red¬ 
dunt,  quae  facile  extussiatur  #.  Hujusmodi  va¬ 
pores,  4 4  cum  spiritu  in  pulmonem  hausti,  hunc 
44  fovent,  humedant,  molliunt,  laxant,  spas- 
44  viumy  siquis  adsit,  solvunt,  exhalationem  et 
44  muci  secretionem  promovent,  hunc  quoque 
44  diluunt  et  attenuant,  ej  usque  sic  exscreatio- 

44  nem 

“  nem  promptiorem  et  faciliorem  reddunt,  et 
“  demum  bormm  remedium  expectorans  fi- 
“unt*.” 

cviii.  Hi  vapores  hauriri  possunt  ministra 
machina,  quam,  ex  Mudgxq  quodam  inven¬ 
tore,  mu dgianam  nuncupant  medici.  Quoniam 

/ 

autem  vapores,  per  hanc  machinam,  ducere  in 
pulmones,  haud  adeo  facile  est  ;  haud  scimus, 
an  non,  id  sane  quod  proponit  Witheringius, 
satius  sit  in  calidam  aquam  tantum  calcis  vi¬ 
vae  injicere,  quantum  fervefaciat  •  dein  aegro 
ostendere,  quemadmodum,  per  idoneum  tu¬ 
bum,  ascendentes  vapores  ore  accipiat  f . 

y 

cix.  Expectorantia  caetera,  quae  propo¬ 
suerunt  medici,  singulatim  dicere,  haud  nobis 

consilium 

r  r^ni^— ^ _  _ 

*  Vid.  Gregor.  GonspeCl .  Med.  'Iheoret*  vol.  ii. 
pag.  424. 

t  Vid.  Hunc  an.  Annals  of  Medicine  in  annum 
1798,  pag.  451. 

Lang.  Disput.  Inaug.  De  Cynanche  'Tra* 

consilium  est  \  eoque  minus,  quod  omnium 
hujus  generis  medicamentorum  longe  optima, 
in  morbo  quem  persequimur,  sunt  ea,  quo¬ 
rum  jam  mentionem  fecimus  ;  vomitoria,  sci¬ 
licet,  et  vapores  aquas  calidae.  Nam  vel  scil¬ 
lis  haec  anteponimus. 

♦ 

cx.  Spasmum  solventia ,  modo  angustata 
glottis  obstet  quo  minus  spuria  membrana  ex¬ 
tussiatur,  et  mortem  intentet,  in  auxilium  vo¬ 
canda  sunt.  Hujusmodi  sunt  opium,  aether 
sulphuricus ,  moschus,  et  asa  foetida,  in  stoma¬ 
chum  assumpta.  Quinetiam,  quo  solvatur 
glottidis  musculorum  spasmus,  fortasse  haud 
inutile  erit  lauces  extrinsecus  aethere  eodem 
fovere,  et  crura  simul  et  pedes  aqua  tepida. 

exi.  Bronchotomia ,  si  caetera,  quae  expo¬ 
suimus,  spem  fefellerint,  est,  ut  nonnulli  pu¬ 
tant,  experienda,  ut  membrana  extrahatur,  et 
ex  media  morte  reservetur  aeger.  Hoc  vero 
auxilium,  uti  ultimum  est,  ita  dubium ;  et, 
nostra  opinione,  vix  minus,  quam  ipsa  vis 

morbi, 

inorbi,  timendum,  Quippe,  animae  fistula 
perforata,  quo  instrumento  potest  chirurgus 
membranam  apprehendere ;  et  quo  modo  po¬ 
test  apprehensam  extrahere  sic,  ut  non  inter¬ 
cludat  spiritum,  et.  miserum  suffocet  ? 

cxn.  Animorum  igitur  dubii  sumus,  nun- 
quando  fas  sit  auxilium  tam  periculosum  ex¬ 
periri  ;  nisi  ubi  tutiora  pariter  omnia  spem 
fefellerint,  periturusque  sit,  qui  laborat,  nisi 
temeraria  via  fuerit  adjutus.  In  hoc  statu 
boni  medici  est  ostendere,  quam  nulla  spes, 
sine  asperas  arteriae  incisione,  sit ;  faterique, 
quantus  in  hac  ipsa  re  metus  sit ;  et  tum  de¬ 
mum,  cum  satius  sit  anceps  auxilium  expe¬ 
riri,  quam  nullum,  animae  fistulam  incidere  ; 
et  tentare,  membranam,  si  qua,  extrahendo, 
aegrum  ex  media  morte  eripere. 

i 

exui.  Tertio  consilio ,  oportet  convalescen¬ 
tis  vires  reficere,  ne  in  morbum  recidat.  Hunc 
in  finem,  debet  nutriente  at  levi  diaeta  vivere ; 
modica  exercitatione  uti ;  simulque  praepa¬ 


ratum 

iratum  ex  cincbona ,  quod  stomacho  aptissi¬ 
mum  sit,  assumere.  Quinetiam,  oportet  re¬ 
valescentem  vestitu  uti,  qui  cutis  halitum 
evocet,  neque  tamen  corpus  gravet ;  atque, 
si  res  sinant,  non  diutius  mare  aut  paludosa 
accolere,  sed  recipere  se  in  regiones,  ubi  aer 
sit  siccior  et  salubrior,  neque  impuberes  in- 
coi  se  angiruz  tracheali  opportuni. 

